**ОБЩИНСКИ СЪВЕТ АПРИЛЦИ**

*гр. Априлци, ул. „Васил Левски” №109, E-mail: os\_aprilci@abv.bg, тел.0889234978*

*Вх. №1024/19.08.2019г.*

**ПРЕДЛОЖЕНИЕ**

**ОТ ИНЖ. ДИМИТЪР КОКОШАРОВ**

**ПРЕДСЕДАТЕЛ НА ОБЩИНСКИ СЪВЕТ АПРИЛЦИ**

**УВАЖАЕМИ ОБЩИНСКИ СЪВЕТНИЦИ,**

Представям на Вашето внимание Проект на Наредба за изменение на Наредба за определянето и администрирането на местните данъци на територията на община Априлци.

Причината, налагаща изменение на Наредбата за определянето и администрирането на местните данъци на територията на община Априлци е възникнал Протест на Окръжна прокуратура – гр. Ловеч под №1353/2019г., оспорван текст в чл.15, ал.3 и Разпореждане от 09.07.2019г. на Административен съд - Ловеч по административно дело №309 по описа за 2019г.

Административно дело №309/2019г. на АСЛ е образувано по протест на прокурор Светла Иванова при ОП - Ловеч срещу чл.15, ал.3 от Наредбата за определянето и администрирането на местните данъци на територията на община Априлци.

Посоченият текст в чл.15, ал.3 от Наредба за определянето и администрирането на местните данъци на територията на община Априлци е незаконосъобразен, тъй като частта в чл.15, ал.3 е приета в съответствие с уредбата на чл.22 от Закона за местните данъци и такси в редакцията ДВ бр.98 от 2018г. в сила от 01.01.2019г. С решение на Конституционен съд №4/09.04.2019г. по конст. дело №15/2018г./ ДВ, бр.32/16.04.2019г./ разпоредбата на чл.22 ЗМДТ с това съдържание е обявена за противоконституционна.

При това положение се налага да се съобрази и диспозитива на решение на КС №22/31.10.1995г. по конст. дело №25/1995г. – „когато Конституционният съд обяви за противоконституционен закон, с който се отменя или изменя действащ закон, последният възстановява действието си в редакцията преди отмяната или изменението от влизане в сила на решението на съда.”

„Въвеждането на по – високи ставки за жилищни имоти, разположени на територията на населено място или селищно образувание, включени в списък на курортите в Република България, приеман от Министерски съвет, представлява нарушаваща Конституцията делегация на изключителни правомощия на Народното събрание. Данъкът върху недвижимите имоти е имуществен данък и като такъв се определя въз основа на стойността на имота, независимо за какви нужди се използва той. Поставянето на размера на ставката на данъка върху недвижимите имоти в зависимост от функционалната употреба на имота представлява недопустимо съгласно чл.60, ал.1 от Конституцията смесване на елементи на имуществените и подоходните данъци.”

Следователно чл.15, ал.3 от Наредба за определянето и администрирането на местните данъци на територията на община Априлци следва да се отмени, като основанието за това е отмяната на чл.22 от ЗМДТ като противоконституционен текст.

 С оглед на гореизложеното предлагам следния

ПРОЕКТ ЗА РЕШЕНИЕ:

На основание чл.21, ал.2 от ЗМСМА, Общински съвет – Априлци

РЕШИ:

 Приема Наредба за изменение на Наредба за определянето и администрирането на местните данъци на територията на община Априлци, като:

1. Отменя в Глава II, Раздел I, Чл.15, ал.3

Чл.15 (3) За жилищни имоти, разположени на територията на населено място или селищно образувание, включени в Списъка на курортите в Република България и определяне на техните граници, приет с Решение на Министерския съвет №153 от 24 февруари 2012г., които за съответната година не са основно жилище на данъчно задълженото лице, не са отдадени под наем и не са регистрирани като места за настаняване по смисъла на Закона за туризма, в размер 4,5 на хиляда върху данъчната оценка на недвижимия имот – за имотите, включени в списъка по т. 2.

1. Изменя текста в Глава II, Раздел I, Чл.15, ал.1 и ал.2

**Било:**

Чл.15(1) За физическите лица размерът на данъка върху недвижимите имоти, с изключение на недвижимите имоти по ал.3 се, определя в размер на 2 на хиляда върху данъчната оценка на недвижимия имот.

 (2) За предприятията размерът на данъка върху недвижимите имоти, с изключение на недвижимите имоти по ал.3, се определя в размер на 3 на хиляда върху по-високата между отчетната им стойност и данъчната оценка на недвижимия имот.

 **Става:**

Чл.15(1) За физическите лица размерът на данъка върху недвижимите имоти се определя в размер на 2 на хиляда върху данъчната оценка на недвижимия имот.

 (2) За предприятията размерът на данъка върху недвижимите имоти се определя в размер на 3 на хиляда върху по-високата между отчетната им стойност и данъчната оценка на недвижимия имот.

С уважение,

Инж. Димитър Кокошаров

*Председател на Общински съвет – Априлци*

**ОБЩИНСКИ СЪВЕТ АПРИЛЦИ**

*гр. Априлци, ул. „Васил Левски” №109, E-mail: os\_aprilci@abv.bg, тел.0889234978*

ПРОЕКТ!

ОБЯВЛЕНИЕ

 На основание чл.26, ал.2, във връзка с чл.28 от Закона за нормативните актове /ЗНА/, Общински съвет - Априлци представя на Вашето внимание Проект на Наредба за изменение на Наредба за определянето и администрирането на местните данъци на територията на община Априлци

На заинтересованите граждани и организации се предоставя 30-дневен срок, считано до 28.08.2019г. включително, за предложения и становища по Проекта на Наредба за определянето и администрирането на местните данъци на територията на община Априлци на адрес: гр. Априлци, ул.”Васил Левски” №109, Общински център за информация и услуги на гражданите или на e-mail: os\_aprilci@abv.bg.

МОТИВИ

 Към Проекта

 На Наредба за изменение на

Наредба за определянето и администрирането на местните данъци на територията на община Априлци

1. **Причини, които налагат изменението на Наредба за определянето и администрирането на местните данъци на територията на община Априлци.**

 Предложените промени в Наредба за определянето и администрирането на местните данъци на територията на община Априлци са продиктувани от значително изменените обществени отношения, в различни аспекти, предмет на уредба от този подзаконов нормативен акт.

 По обхвата на правно регулиране промените са продиктувани от следните съображения:

* 1. Протест на Окръжна прокуратура – гр. Ловеч под №1353/2019г., оспорван текст в чл.15, ал.3 от Наредба за определянето и администрирането на местните данъци на територията на община Априлци
	2. Разпореждане от 09.07.2019г. на Административен съд - Ловеч по административно дело №309 по описа за 2019г
1. **Целите, които се поставят с предложения Проект за Наредба за**

**изменение на Наредба за определянето и администрирането на местните данъци на територията на община Априлци.**

 Общински съвет-Априлци трябва да спазва законността и административния процес като предприема действия, като споделя изложените мотиви в Протеста на Окръжна прокуратура – Ловеч, като предлага:

1. **Отменя в Глава II, Раздел I, Чл.15, ал.3**

**Чл.15 (3) За жилищни имоти, разположени на територията на населено място или селищно образувание, включени в Списъка на курортите в Република България и определяне на техните граници, приет с Решение на Министерския съвет №153 от 24 февруари 2012г., които за съответната година не са основно жилище на данъчно задълженото лице, не са отдадени под наем и не са регистрирани като места за настаняване по смисъла на Закона за туризма, в размер 4,5 на хиляда върху данъчната оценка на недвижимия имот – за имотите, включени в списъка по т. 2.**

1. **Изменя текста в Глава II, Раздел I, Чл.15, ал.1 и ал.2**

**Било:**

**Чл.15 (1) За физическите лица размерът на данъка върху недвижимите имоти, с изключение на недвижимите имоти по ал.3 се, определя в размер на 2 на хиляда върху данъчната оценка на недвижимия имот.**

 **(2) За предприятията размерът на данъка върху недвижимите имоти, с изключение на недвижимите имоти по ал.3, се определя в размер на 3 на хиляда върху по-високата между отчетната им стойност и данъчната оценка на недвижимия имот.**

 **Става:**

**Чл.15 (1) За физическите лица размерът на данъка върху недвижимите имоти се определя в размер на 2 на хиляда върху данъчната оценка на недвижимия имот.**

 **(2) За предприятията размерът на данъка върху недвижимите имоти се определя в размер на 3 на хиляда върху по-високата между отчетната им стойност и данъчната оценка на недвижимия имот.**

1. **Финансови и други средства, необходими за изпълнение на Наредбата**

**за изменение на** **Наредба за определянето и администрирането на местните данъци на територията на община Априлци.**

 Предлаганото изменение на Наредбата не предполага използването на допълнителни финансови средства относно нейното прилагане.

1. **Oчаквани резултати от прилагането, включително финансовите, ако**

**има такива.**

 Синхронизиране на подзаконовите нормативни актове на Общински съвет-Априлци и действащите закони.

1. **Анализ на съответствие с правото на Европейския Съюз.**

 Предлаганото изменение на Наредбата не противоречи на българското и европейското законодателство и е в съответствие с демократичните европейски норми и правила за повишаване качеството на услугите.